13. ΑΠΟΦΑΣΗ ΥΠΟΥΡΓΩΝ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΚΟΙΝΩΝΙΚΩΝ ΥΠΗ.. Αριθ.Γ6α/202 της 26 Ιαν./2 Φεβρ. 1980  (ΦΕΚ Β΄ 100)  Περί καθορισμού της μισθολογικής εξελίξεως του εκπαιδευτικού προσωπικού με πλήρη απασχόληση των εποπτευομένων από το Υπουργείο Κοινωνικών Υπηρεσιών Ανωτέρων Σχολών Κοινωνικής Εργασίας, Νομικών Προσώπων Ιδιωτικού Δικαίου. Έχοντας υπόψη: α.Τη διατάξη του άρθρ. 3 του Π.Δ. 4018/59 «περί του θεσμού των Κοινωνικών Λειτουργών». β.Τις διατάξεις του Ν.Δ. 195/74 «περί τροποποιήσεως και συμπληρώσεως διατάξεών τινων του Ν.Δ. 4018/59 «περί του θεσμού των Κοινωνικών Λειτουργών» και του εις εκτέλεσιν τούτου εκδοθέντος Β.Δ. 319/62». γ.Τη διάταξη της παρ. 11 του άρθρ. 49 του Νόμ. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως» και δ.Την κοινή απόφαση των Υπουργών Εθνικής Παιδείας και Θρησκευμάτων και Κοινωνικών Υπηρεσιών αριθ. Γ6α/1093/26.6.78 «περί των προσόντων και της εξελίξεως του εκπαιδευτικού προσωπικού των εποπτευομένων από το Υπουργείο Κοινωνικών Υπηρεσιών Ανωτέρων Σχολών Κοινωνικής Εργασίας, Νομικών Προσώπων Ιδιωτικού Δικαίου». Καθορίζουμε τη μισθολογική εξέλιξη του εκπαιδευτικού προσωπικού με πλήρη απασχόληση για κάθε μία από τις εποπτευόμενες από το Υπουργείο Κοινωνικών Υπηρεσιών Ανώτερες Σχολές Κοινωνικής Εργασίας, Νομικά Πρόσωπα Ιδιωτικού Δικαίου, ως εξής: 1.α.Καθηγητές Κλάδου 1 (Μεθόδων Κοινωνικής Εργασίας), Κλάδου 2 (λοιπών μαθημάτων) και Κλάδου 3 (Εποπτείας Πρακτικών Ασκήσεων). Δύο (2) θέσεις με μισθολογική αντιστοιχία 2ου βαθμού, τακτικού υπαλλήλου του Δημοσίου. Λοιπές θέσεις με μισθολογική αντιστοιχία 5ου μέχρι 3ου βαθμού, τακτικού υπαλλήλου του Δημοσίου. β.Βοηθοί Πρακτικών Ασκήσεων (Κλάδος 4) με μισθολογική αντιστοιχία 7ου μέχρι 4ου βαθμού, τακτικού υπαλλήλου του Δημοσίου. 2.Το περιεχόμενο της πλήρους απασχολήσεως του εκπαιδευτικού προσωπικού καθορίζεται με απόφαση του Διοικητικού Συμβουλίου της Σχολής για τη λήψη της οποία εφαρμόζονται τα όσα ισχύουν σχετικά, για το αντίστοιχο εκπαιδευτικό προσωπικό των Δημοσίων Ανωτέρων Επαγγελματικών Σχολών. 3.Για τη μισθολογική εξέλιξη του Εκπαιδευτικού προσωπικού με πλήρη απασχόληση απαιτείται προϋπηρεσία αντίστοιχη εκείνης των τακτικών υπαλλήλων του Δημοσίου των Κλάδων ΑΤ και ΑΡ. Για τον υπολογισμό της προϋπηρεσίας του εκπαιδευτικού προσωπικού με πλήρη απασχόληση που υπηρετεί στις ανωτέρω Σχολές κατά τη δημοσίευση αυτής της αποφάσεως και για την ένταξή του, λαμβάνεται υπόψη κάθε προϋπηρεσία στον ίδιο ή σε άλλον εργοδότη μα απασχόληση ανάλογη προς την ειδικότητά του, που να βεβαιώνεται με επίσημα στοιχεία. 4.Οι μηνιαίες αποδοχές του εκπαιδευτικού προσωπικού με πλήρη απασχόληση διαμορφώνονται από το βασικό μισθό και τα λοιπά επιδόματα (χρόνου υπηρεσίας, σπουδών, οικογενειακών βαρών, εορτών Χριστουγέννων και Πάσχα, αδείας κ.λ.π.), που καταβάλλονται στους τακτικούς υπαλλήλους του Υπουργείου Κοινωνικών Υπηρεσιών των Κλάδων ΑΤ και ΑΡ, βάσει των κειμένων διατάξεων. Άρθρ.2.-Η ισχύς της αποφάσεως αυτής αρχίζει από την 1η Απρ. 1980.   